Tyllios z Apameie

Tyllios (Tyllios) bol olympijský víťaz v boxe v rokoch 141 a 145.Inscriptiones Graecae, IG II² 3163 

Markos Tyllios (tretie jeho meno je nečitateľné) z bithýnskeho mesta Apameia si na 230. a 231. olympijských hrách vybojoval víťazstvo v boxe. Epigrafický nález IG II² 3163 (IG II², Inscriptiones Graecae, ed. Johannes Kirchner. Berlin 1913-1940) okrem tejto informácie uvádza, že sa v tejto disciplíne presadil aj na panhelénskych hrách v Istmii a v Nemei, na panaténajských hrách v Aténach, na neapolských hrách Sebasta (oslavovaných na počesť rímskeho cisára AugustaRobert Alan Gurval, Actium and Augustus, str. 75), na kapitolských hrách v Ríme a na hrách Koina Asias usporadúvaných v maloázijských mestách v Smyrne a v Efeze.  

Markos Tyllios zomrel vo veku 32 rokov a troch mesiacov, pravdepodobne v Aténach (kde získal čestné občianstvo), a po smrti bol poctený pamätníkom, ktorý mu dal postaviť jeho brat Markos Tyllios Eutyches a bratranec Kleitoris.Patrick Gouw, Griekse atleten in de Romeinse keizertijd (31 v. Chr. - 400 n. Chr.), str. 103

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v boxe